সারোয়াতলীর পূর্ণ চন্দ্র সেনের উচ্চ বিদ্যালয়ে শিক্ষাজীবন শুরু করেন মুক্তিযোদ্ধা সুজিত নাগ। বাংলাদেশের রাজনীতি পরিশুদ্ধ হওয়া দরকার বলে মনে করেন তিনি। ঘুনে ধরা রাজনীতি আমাদেরকে পিছিয়ে নিয়ে যাচ্ছে। প্রতিটা পরিবারই হতে পারে সুসন্তান তৈরি হওয়ার একমাত্র কেন্দ্র। বর্তমানে জনসংখ্যা বেড়ে চলেছে কিন্তু মানুষের সংখ্যা কমে যাচ্ছে। এখন খুব কম মা-বাবাই সন্তানদের চরিত্র গঠনের শিক্ষা দেন। একজন সুসন্তানই সমাজ-রাষ্ট্রের দৃষ্টিভঙ্গি পাল্টাতে পারে। সুসন্তান জনপ্রতিনিধি হলে তখনই প্রকৃত সেবার মন-মানসিকতা নিয়ে কাজ করে থাকেন। বর্তমানের তরুণ প্রজন্মদের মধ্যে স্বার্থপরতা, ভোগবাদিতা বৃদ্ধির মনভাব বৃদ্ধির প্রবণতা সমাজের জন্য অশুভ সঙ্কেত। ব্রিটিশরা শাসন-শোষণ দুটোই করেছিল কিন্তু পাকিস্তানিরা শুধুই শোষণ করে পূর্ব-পাকিস্তানের বাঙালিকে চিরতরে পঙ্গু করে দিতে চেয়েছিল।